Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkeztutako gaurkotasun handiko galdera, Nafarroako Unibertsitate Publikoan Medikuntzako Fakultatea ezartzeari buruz Osasuneko ministroak egindako adierazpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Geroa Bai talde parlamentarioaren eledun Koldo Martínez Urionabarrenetxeak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko Hezkuntzako kontseilariak ahoz erantzun dezan:

Orain dela gutxiko elkarrizketa batean, Osasuneko ministro María Luisa Carcedok adierazi zuen bere ustez ez dagoela zertan jarri Medikuntzako fakultate bat Nafarroako Unibertsitate Publikoan.

Iritzi horrek gizartean eragin duen kezka ikusita, honako hau jakin nahi dugu:

Nafarroako Gobernuak zer balorazio egiten du adierazpen horiei buruz?

Iruñean, 2019ko urtarrilaren 12an

Foru parlamentaria: Koldo Martínez Urionaba-rrenetxea